
ДОКЛАДНА ЗАПИСКА
ОТ  
ДИМИТЪР НИКОЛОВ 
КМЕТ НА ОБЩИНА БУРГАС
 
ОТНОСНО: Упълномощаване на кмета на Община Бургас за издаване на запис на заповед в полза на Министерството на регионалното развитие и благоустройството по проект BG16FFPR003-1.001-0055 “Бургас в подкрепа на икономическата активност”, финансиран по процедура BG16FFPR003-1.001 - Подкрепа за интегрирано градско развитие в 10-те градски общини – основни центрове на растеж, Програма „Развитие на регионите“ 2021-2027 г. (ПРР)
    
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Бургас изпълнява проект: BG16FFPR003-1.001-0055 „Бургас в подкрепа на икономическата активност“, финансиран по процедура BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ на Програма „Развитие на регионите“ 2021-2027 г. (ПРР).
Проектът цели да се подобри пътната инфраструктура в Северна промишлена зона чрез ремонт и реконструкция на ул. „Крайезерна“, както и да се подобри бизнес средата, за да се привлекат инвеститори/предприемачи чрез изпълнение на инфраструктурни мерки на територията на Индустриален и логистичен парк и Свободна безмитна зона. В проекта партньори са Община Бургас (водещ бенефициент), „Индустриален и логистичен парк – Бургас“ АД, „Свободна безмитна зона“ АД и Сдружение „ПроспектиМ“. Продължителността на проекта е 36 месеца: от 10.11.2025 г. до 10.11.2028 година. 
В рамките на проекта са включени три дейност:
1. Реконструкция и уширение на ул. „Крайезерна“ от о.т.488 до о.т. 474 и на улица от о.т.4 90 до о.т. 7., на територията на гр. Бургас“; изграждане на локално платно на ул. „Крайезерна“ от о.т.496-498-500-503а до о.т. 504 по плана на Промишлена зона „Север“, която се изпълнява от Община Бургас; 
2. Изграждане на многофункционална сграда със смесено предназначение на територията на Индустриален и логистичен парк, облагородяване на прилежащо дворно пространство и мерки за озеленяване, изпълнява се от „Индустриален и логистичен парк – Бургас“ АД и Сдружение „ПроспектиМ“;
3. Изпълнение на мерки за подпомагане на бизнеса на територията на Свободна безмитна зона – доставка на техника и машини и ремонт на бетонова площадка – изпълнява се от „Свободна безмитна зона“ АД.
Общата стойност на допустимите разходи по проекта е в размер на 25 400 562,53 лeва и се разпределя, както следва:
- разходи в размер на 12 755 925,23 лева (дванадесет милиона седемстотин петдесет и пет хиляди деветстотин двадесет и пет лева и двадесет и три стотинки), представляващи безвъзмездна финансова помощ от ПРР в режим „не-помощ“;
- разходи в размер на 4 156 074,77 лева (четири милиона сто петдесет и шест хиляди седемдесет и четири лева и седемдесет и седем стотинки), представляващи безвъзмездна финансова помощ от ПРР в режим на държавна помощ, чл. 56 на Регламент (ЕС) № 651/2014.
Съгласно чл. 13 от АДБФП № BG16FFPR003-1.001-0055-С01 за обезпечаване на необходимите плащания по проекта, Община Бургас може да получи две авансови плащания, както следва: 
1. Авансово плащане, в размер на 4 464 573,83 лева (четири милиона четиристотин шестдесет и четири хиляди петстотин седемдесет и три лева и осемдесет и три стотинки), представляващи до 35 % (тридесет и пет на сто) от стойността на безвъзмездната финансова помощ за обектите, изпълнявани в режим на „непомощ“ и „минимална помощ“, като за това авансово плащане не е необходимо обезпечаване; 
2. Авансово плащане, в размер до 1 662 429,91 лева (един милион шестстотин шестдесет и две хиляди четиристотин двадесет и девет лева и деветдесет и една стотинки), представляващи до 40% (четиридесет на сто) от стойността на безвъзмездната финансова помощ за обекти, изпълнявани в режим „държавна помощ“, а именно „Изграждане на многофункционална сграда със смесено предназначение на територията на Индустриален и логистичен парк, облагородяване на прилежащо дворно пространство и мерки за озеленяване“; „Изпълнение на мерки за подпомагане на бизнеса на територията на Свободна безмитна зона“.  
За обезпечаване на пълния размер на авансовото плащане върху размера на финансовата подкрепа, представляваща държавна помощ, е необходимо упълномощаване Кмета на  Община Бургас да издаде запис на заповед в полза на Министерството на регионалното развитие и благоустройството по проект № BG16FFPR003-1.001-0055 „Бургас в подкрепа на икономическата активност“ в размер на 1 662 429,91 лева (един милион шестстотин шестдесет и две хиляди четиристотин двадесет и девет лева и деветдесет и една стотинки), без протест и без разноски със срок на валидност от 140 дни след изтичане на крайния срок за изпълнение на дейностите по проекта.
С оглед на това и във връзка с условията на договора и нуждите от обезпечаване на обектите с необходимите финансови средства, е необходимо Общинският съвет –Бургас да упълномощи Кмета на Община Бургас за издаване на запис на заповед в размер на 1 662 429,91 лева (един милион шестстотин шестдесет и две хиляди четиристотин двадесет и девет лева и деветдесет и една стотинки), без протест и без разноски, в полза на Министерството на регионалното развитие и благоустройството, платими на предявяване, които да обезпечат пълния размер на авансовото плащане по проект „Бургас в подкрепа на икономическата активност“,  АДБФП № BG16FFPR003-1.001-0055-С01, по процедура BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ на Програма „Развитие на регионите“ 2021-2027 г. 
С оглед своевременната подготовка на искане за авансово плащане и осигуряване  на средства, необходими за изпълнение на дейностите на обекта е необходимо допускане на предварително изпълнение на предлаганото решение при условията  на чл. 60, ал. 1 от Административно процесуалния кодекс. 
Предвид гореизложеното, на основание чл. 21, ал. 1, т. 8 от ЗМСМА предлагам Общински съвет – Бургас да вземе следното 

РЕШЕНИЕ:

1. Общински съвет - Бургас упълномощава Кмета на Община Бургас да издаде записа на заповед без протест и без разноски, в полза на Министерството на регионалното развитие и благоустройството, платими на предявяване, които да обезпечат пълния размер на авансовото плащане в размер на 1 662 429,91 лева (един милион шестстотин шестдесет и две хиляди четиристотин двадесет и девет лева и деветдесет и една стотинки), представляващи 40% (четиридесет на сто) от стойността на безвъзмездната финансова помощ, за обект изпълняван в режим „държавна помощ“, а именно: „Изграждане на многофункционална сграда със смесено предназначение на територията на Индустриален и логистичен парк, облагородяване на прилежащо дворно пространство и мерки за озеленяване“; „Изпълнение на мерки за подпомагане на бизнеса на територията на Свободна безмитна зона“ по проект „Бургас в подкрепа на икономическата активност“,  АДБФП № BG16FFPR003-1.001-0055-С01, процедура за предоставяне на безвъзмездна финансова помощ № BG16FFPR003-1.001 „Подкрепа за интегрирано градско развитие в 10-те градски общини – основни центрове на растеж“ на Програма „Развитие на регионите“ 2021-2027 г. със срок на валидност от 140 дни след изтичане на крайния срок за изпълнение на дейностите по проекта.
2. Допуска предварително изпълнение на основание на чл. 60, ал. 1 от Административно процесуалния кодекс, с оглед своевременната подготовка на искане за авансово плащане и осигуряване  на средства, необходими за изпълнение на дейностите на обекта.
Приложение: 
1. Копие от Административен договор за предоставяне на безвъзмездна финансова помощ BG16FFPR003-1.001–0055–С01. 
2. Проект на Запис на заповед

